CELEX: 32020D2142
Language: ro
Date: 2020-12-17 00:00:00
Title: Decizia (PESC) 2020/2142 a Consiliului din 17 decembrie 2020 de modificare a Deciziei (PESC) 2018/1789 în sprijinul combaterii comerțului ilicit cu arme de calibru mic și armament ușor și a proliferării acestora în statele membre ale Ligii Statelor Arabe

18.12.2020   
               
               
                  RO
               
               
                  Jurnalul Oficial al Uniunii Europene
               
               
                  L 430/25
               
            
         DECIZIA (PESC) 2020/2142 A CONSILIULUI
         din 17 decembrie 2020
         de modificare a Deciziei (PESC) 2018/1789 în sprijinul combaterii comerțului ilicit cu arme de calibru mic și armament ușor și a proliferării acestora în statele membre ale Ligii Statelor Arabe
         CONSILIUL UNIUNII EUROPENE,
         având în vedere Tratatul privind Uniunea Europeană, în special articolul 28 alineatul (1) și articolul 31 alineatul (1),
         având în vedere propunerea Înaltului Reprezentant al Uniunii pentru afaceri externe și politica de securitate,
         întrucât:
         
                     (1)
                  
                  
                     La 19 noiembrie 2018, Consiliul a adoptat Decizia (PESC) 2018/1789 (1) în sprijinul combaterii comerțului ilicit cu arme de calibru mic și armament ușor și a proliferării acestora în statele membre ale Ligii Statelor Arabe.
                  
               
                     (2)
                  
                  
                     Articolul 5 alineatul (2) din Decizia (PESC) 2018/1789 prevede că decizia menționată expiră la 24 de luni de la data încheierii acordului menționat la articolul 3 alineatul (3) din decizia menționată.
                  
               
                     (3)
                  
                  
                     La 30 octombrie 2020, Small Arms Survey (SAS), care este agenția de implementare a proiectului menționat la articolul 1 din Decizia (PESC) 2018/1789, a solicitat autorizarea Uniunii de a prelungi perioada de aplicare prevăzută în decizia menționată cu șase luni, aducând astfel la 30 de luni durata totală a perioadei de aplicare. Prelungirea solicitată este motivată de pandemia de COVID-19 și de amânarea în consecință a unei serii de activități prevăzute în proiect.
                  
               
                     (4)
                  
                  
                     Modificarea solicitată a Deciziei (PESC) 2018/1789 se referă la articolul 5 alineatul (2).
                  
               
                     (5)
                  
                  
                     Prelungirea cu șase luni a perioadei de aplicare prevăzută în Decizia (PESC) 2018/1789 poate fi realizată fără implicații în ceea ce privește resursele financiare,
                  
               ADOPTĂ PREZENTA DECIZIE:
         
            Articolul 1
            Articolul 5 alineatul (2) din Decizia (PESC) 2018/1789 se înlocuiește cu următorul text:
            
                        „(2)
                     
                     
                        Prezenta decizie expiră la 30 de luni de la data încheierii acordului menționat la articolul 3 alineatul (3).”
                     
                  
         
            Articolul 2
            Prezenta decizie intră în vigoare la data adoptării.
         
         
            Adoptată la Bruxelles, 17 decembrie 2020.
            
               
                  Pentru Consiliu
               
               
                  Președintele
               
               S. SCHULZE
            
         
         
            (1)  Decizia (PESC) 2018/1789 a Consiliului din 19 noiembrie 2018 în sprijinul combaterii comerțului ilicit cu arme de calibru mic și armament ușor și a proliferării acestora în statele membre ale Ligii Statelor Arabe (JO L 293, 20.11.2018, p. 24).